pythainlp/thai-open-data-go-th huggingface dataset:
หอยแครง ราคาแพง เพราะธรรมชาติเสื่อมโทรม
หอยแครง คือหอยทะเลที่คนไทยเรานิยมบริโภคกันเป็นอันดับต้นๆ โดยเฉพาะเมนูหอยแครงสดลวกจิ้มเนื้อหอยหวานฉ่ํา ปะทะกับน้ําจิ้มซีฟู้ดรสเปรี้ยวเผ็ดจี๊ด ทําให้หลายคนไม่อาจห้ามใจ จะต้องสรรหาเมนูนี้มากินให้ได้อยู่เสมอ แม้ว่าราคาหอยแครงในปัจจุบัน จะแพงมากขึ้นกว่าเมื่อ 7- 8 ปีก่อน 3-4 เท่าตัวแล้วก็ตาม ซึ่งก็มีหลายคนที่สงสัยอยู่เช่นกันว่า ทําไมราคาหอยแครง จึงพุ่งแรงแบบก้าวกระโดด ต่างจากหอยทะเลชนิดอื่นๆ ซึ่งอาจจะตอบแบบกว้างๆได้ว่า เป็นเพราะความต้องการบริโภคหอยแครงนั้นมีอยู่สูงตลอดเวลา แต่สวนทางกับปริมาณหอยแครงในประเทศที่ลดลงทุกปี แม้หอยแครงจะเพาะเลี้ยงในเชิงการค้าก็ตาม แต่ผลผลิตก็ยังลดลงโดยตลอด แม้จะไม่ขาดแคลน แต่ก็ส่งผลให้การเลี้ยงหอยแครงมีต้นทุนสูง ราคาหอยแครงจึงแพงมากขึ้น
หอยนางรม หอยสดที่ราคางาม
หอยนางรม เป็นหอยที่เรามักคุ้นเคยกับคําร่ําลือที่ว่า หอยนางรม ช่วยเพิ่มสมรรถภาพทางเพศ ได้ดีตามความเชื่อที่สืบทอดกันมา ซึ่งจากผลการวิจัยโดยทั่วไปก็พบว่า สารทอรีน ที่พบในหอยนางรม ช่วยกระตุ้นต่อมหมวกไตซึ่งมีหน้าที่หลั่งฮอร์โมนเพศชาย ให้ทํางานมีประสิทธิภาพมากขึ้น นอกจากนี้ยังมีธาตุสังกะสีสูง ซึ่งช่วยเพิ่มปริมาณและความแข็งแรงให้แก่เชื้ออสุจิ ช่วยทําให้มีบุตรได้ง่ายขึ้น ดังนั้นการรับประทานหอยนางรม จึงมีส่วนช่วยในการเพิ่มสมรรถภาพทางเพศได้ แต่ไม่ช่วยในการกระตุ้นความต้องการทางเพศใดๆ ในขณะเดียวกัน หอยนางรม ก็มีคลอเรสเตอรอลสูง การที่เรารับประทานกันมากๆ หรือบ่อยเกินไป ทําให้เสี่ยงต่อการเป็นโรคหัวใจขาดเลือด และควรจะล้างทําความสะอาดหอยนางรมก่อนรับประทานทุกครั้ง เพื่อป้องกันเชื้อแบคทีเรียเข้าสู่ร่างกาย
กระเจี๊ยบ พืชทนแล้ง ปลูกง่าย เสริมรายได้ดี
กระเจี๊ยบ ที่คนไทยเราคุ้นเคยกันดี โดยมากมักจะนึกถึงน้ํากระเจี๊ยบ น้ําดื่มสมุนไพรสีแดงเข้ม มีรสเปรี้ยวอมหวานชุ่มชื่นคอ เป็นที่ชื่นชอบกันทั้งเด็กและผู้ใหญ่ ซึ่งน้ําสมุนไพรกระเจี๊ยบนี้ได้มาจากการนําเอากลีบเลี้ยงของดอกกระเจี๊ยบแดงที่ตากแห้งแล้ว มาต้มในน้ําเดือดและเติมรสหวานเพื่อช่วยคลายรสเปรี้ยว เนื่องจากกลีบเลี้ยงดอกกระเจี๊ยบแดงนี้ มีกรดอินทรีย์อยู่หลายชนิดและมีวิตามินซีสูงมาก จึงทําให้มีรสเปรี้ยวนอกจากนี้ ยังมีสารแอนโทไซยานิน ซึ่งเป็นสารต้านอนุมูลอิสระในปริมาณสูงอีกด้วย ซึ่งสารในกลีบเลี้ยงดอกกระเจี๊ยบแดงเหล่านี้ ล้วนมีประโยชน์ต่อร่างกาย เช่น ช่วยเสริมการทํางานของเม็ดเลือดแดง ช่วยควบคุมระดับน้ําตาลในเลือด ชะลอการเกิดไขมันอุดตันหลอดเลือด ลดความเสี่ยงต่อการเป็นโรคหัวใจ ชะลอความเสื่อมของเซลล์ ช่วยเสริมสร้างภูมิคุ้มกันในร่างกายให้ดีขึ้น และช่วยลดโอกาสของการเกิดโรคมะเร็ง เป็นต้น
ผักตบชวา วัชพืชตัวร้าย ที่ให้ประโยชน์มากมาย
ผักตบชวา ตามสายตาของคนทั่วไป อาจมองเพียงด้านเดียวว่าวัชพืชตัวร้ายที่สร้างปัญหาให้กับแหล่งน้ําสาธารณะต่าง ๆ เป็นตัวกั้นขวางการไหลของน้ํา กีดขวางการจราจรทางน้ํา ทําให้แหล่งน้ําตื้นเขินต้องคอยขุดลอกอยู่เสมอ เป็นอุปสรรคต่อการระบายน้ําหน้าประตูระบายน้ําต่างๆ จนเป็นเหตุทําให้เกิดน้ําท่วมขัง ทําให้เกิดมลภาวะทางน้ํา และสร้างปัญหาทําให้ระบบชลประทานของบ้านเรา ขาดประสิทธิภาพและไม่เป็นไปตามเป้าหมาย
อ้อย คั้นน้ํา...ตามวิถีเกษตรอินทรีย์
อ้อย คือพืชเศรษฐกิจหลักที่สําคัญชนิดหนึ่งของประเทศไทย ใช้เป็นวัตถุดิบหลักในการผลิตน้ําตาลซึ่งเป็นสินค้าส่งออกที่ประเทศไทยเราส่งออกได้มากเป็นอันดับต้นๆ ของโลก อ้อยจึงได้ชื่อว่าเป็นพืชที่ช่วยสร้างเงิน สร้างงานและมีส่วนช่วยขับเคลื่อนเศรษฐกิจ
ปลากะพงน้ําจืด ความพร้อมคือที่มาของความสําเร็จ
ปลากะพง เป็นอาหารจานหลักบนโต๊ะจีนงานเลี้ยงต่างๆ รวมไปถึง ร้านอาหารทะเลซีฟู้ดทั้งหลายในอดีตเรานิยมกินปลากะพงกันในฐานะปลาทะเลแสนอร่อยราคาแพง และยังนิยมกินกันต่อเนื่องมายาวนานนับเป็นสิบปีจนถึงปัจจุบัน ซึ่งปลากะพงเหล่านี้ได้มาจากการเพาะเลี้ยงเชิงการค้าแทบทั้งสิ้น ไม่ใช่ปลาทะเลในธรรมชาติ และหลายคนอาจจะไม่เคยรู้เลยว่าทุกวันนี้ในภาคเหนือ ภาคอีสาน และภาคกลาง ซึ่งไม่มีทะเล ก็เริ่มมีเกษตรกรที่เพาะเลี้ยงปลากะพงในน้ําจืดแบบบ่อดิน เหมือนกับการเลี้ยงปลาน้ําจืดทั่วไป ซึ่งเรื่องนี้ไม่ถือเป็นเรื่องใหม่อะไรนัก โดยเฉพาะกับปลากะพงขาว ที่นิยมเลี้ยงกันมากที่สุด เพราะมันได้ชื่อว่าเป็นปลา 3 น้ํา ที่มีชีวิตอยู่ได้ทั้งในสภาพน้ําจืด น้ํากร่อย และน้ําเค็ม
บอระเพ็ด สมุนไพรสรรพคุณเด็ด เคียงคู่วิถีเกษตรอินทรีย์
บอระเพ็ด เป็นพืชสมุนไพรที่ขึ้นชื่อลือชาในเรื่องของความขมหรือมีรสขมมาก ซึ่งคนไทยเราต่างยอมรับกันดีในเรื่องนี้ ซึ่งรสขมดังกล่าวก็เป็นไปตามที่คําโบราณว่าเอาไว้ คือ หวานเป็นลม ขมเป็นยา เพราะบอระเพ็ดแสนขมนี้มีสรรพคุณสมุนไพรที่เป็นประโยชน์มากมาย ที่เด่นๆอย่างเช่น กินเป็นยาอายุวัฒนะ ช่วยบํารุงธาตุบํารุงร่างกาย ช่วยผู้ป่วยให้เจริญอาหาร เป็นต้น หมอสมุนไพรสมัยโบราณจึงนิยมใช้ บอระเพ็ดเป็นส่วนผสมในตํารับยาสมุนไพรต่างๆ เป็นภูมิปัญญาที่สืบทอดกันมาแต่โบราณ และในยุคต่อๆมาก็เริ่มมีการค้นพบสรรพคุณที่พิเศษอีกด้านของบอระเพ็ด นั่นก็คือ ฤทธิ์ในการป้องกันโรคพืชและช่วยกําจัดหรือไล่แมลงศัตรูพืช ที่เข้ารุกรานพืชผลทางการเกษตรต่างๆ
มะตูม เริ่มปลูกก่อน ก็สร้างโอกาสได้ก่อน
มะตูม เป็นผลไม้พื้นบ้าน ที่ถือได้ว่ามีความแปลกอย่างหนึ่ง คือคนไทยส่วนใหญ่ต่างก็รู้จักชื่อของผลมะตูมกันทั้งนั้น แต่กลับมีคนเพียงส่วนน้อยมาก ที่เคยเห็นหน้าตาของผลมะตูมสดจริง ๆ มาก่อน ซึ่งเป็นเพราะผลมะตูมสุกมีรสชาติหวานอร่อย ด้อยกว่าผลไม้ชนิดอื่นอีกหลายชนิด คนส่วนใหญ่จึงไม่นิยมกินกันมากนักทําให้ไม่ค่อยมีใครเอาผลมะตูมสุกมาขายเป็นผลไม้ตามท้องตลาดเลย แต่ต่อมาคนกลับหันมานิยมกินมะตูมในรูปแบบสมุนไพรกันมาก นิยมนําผลมะตูมดิบมาฝานตากแห้ง เพื่อใช้ทําเป็น น้ําสมุนไพรมะตูม ชามะตูมขนมมะตูมเชื่อม เป็นต้น จนแพร่หลายกันมา แต่ในอดีตที่ผ่านมาก็ไม่มีเกษตรกรคนไหนที่คิดจะปลูกต้นมะตูมในเชิงการค้าอย่างจริงจัง เพราะบ้านเรามีผักผลไม้แสนอร่อยอีกสารพัดชนิดให้เลือกปลูกกันอีกมากมาย
กะหล่ําปลี ปลูกตามวิถีเกษตรอินทรีย์ ทางออกแห่งอนาคตที่ยั่งยืน
กะหล่ําปลี เป็นพืชผักสวนครัวชนิดหนึ่ง ที่คนทั่วไปนิยมกินกันมากเป็นอันดับต้นๆ เพราะเมื่อใช้ปรุงเป็นอาหารแล้วมีรสชาติหวาน กรอบอร่อย ไม่ขม นอกจากนี้ยังใช้ทําอาหารได้สารพัดชนิดทั้งอาหารฝรั่ง ไทย จีน ญี่ปุ่น ฯลฯ ทําให้กะหล่ําปลี เป็นผักที่มีตลาดต้องการอยู่ตลอดเวลา หาซื้อง่าย มีราคาไม่แพง เพราะมีเกษตรกรที่ปลูกกะหล่ําปลีเชิงการค้า ป้อนตลาดอยู่เป็นจํานวนมาก เนื่องจากมีอายุการปลูกสั้น ใช้เวลาประมาณ 3 เดือน ก็เก็บเกี่ยวได้ ทําให้มีผลผลิตทยอยออกสู่ตลาดได้เกือบตลอดทั้งปี
ปลาสลิด เพาะพันธุ์ลูกปลาในบ่อปูน
ปลาสลิด ที่มีชื่อเสียงมากที่สุดในประเทศไทย ต้องยกให้กับพื้นที่อําเภอบางบ่อ จังหวัดสมุทรปราการซึ่งผู้บริโภคต่างให้การยอมรับ ว่า ปลาสลิดแดดเดียวบางบ่อ มีรสชาติมันเค็มกลมกล่อม เมื่อนํามาทอดกรอบจะมีกลิ่นหอมปลาสลิดที่เป็นเอกลักษณ์ ชวนให้น้ําลายสอได้เสมอ ซึ่งจุดนี้เองที่ทําให้ใครๆ ต่างก็เข้าใจไปว่า ปลาสลิดที่ดีจะต้องเลี้ยงดูภายใต้สิ่งแวดล้อม ดิน น้ํา ธรรมชาติ ในเขตอําเภอบางบ่อเท่านั้น ซึ่งข้อเท็จจริงเรื่องนี้ยังไม่มีใครพิสูจน์ได้ชัดเจน  นอกจากคํายืนยันจากผู้เลี้ยงปลาในอําเภอบางบ่อเองว่า ชาวบางบ่อมีกรรมวิธีในการแปรรูปปลาสลิดแดดเดียว ที่เป็นภูมิปัญญาท้องถิ่น ที่สืบทอดกันมาจากรุ่นสู่รุ่น ทําให้ปลาสลิดแดดเดียวของที่นี่มีรสชาติเป็นที่หนึ่ง ซึ่งอาจตีความได้ว่าปลาสลิดแดดเดียวที่มีรสชาติอร่อยนั้น ขึ้นอยู่กับวิธีการแปรรูปมากกว่าการเพาะเลี้ยงในเขตพื้นที่ใดพื้นที่หนึ่ง
กล้วยน้ําว้า หัวไร่ปลายนา ต้องดูแลรักษาอย่างดี
กล้วยน้ําว้า เป็นผลไม้ที่สําคัญและให้คุณประโยชน์มากมายเพียงใด เชื่อว่าเราทุกคนน่าจะทราบกันดีอยู่แล้ว ในอดีตบ้านเรือนในชนบทแทบทุกบ้าน รวมถึงเรือกสวนไร่นาทั้งหลาย ต่างก็ปลูกกล้วยน้ําว้าทิ้งไว้บ้าง ตามบ่อน้ํา ริมคลองส่งน้ํา ลําเหมืองต่างๆ หรือปลูกไว้เป็นแนวรั้วบอกเขตกัน แล้วก็ปล่อยให้ธรรมชาติดูแล ให้ต้นกล้วยแตกหน่อแตกกอเพิ่มขึ้นเอง โดยไม่ต้องดูแลอะไร แค่รอเก็บเกี่ยวประโยชน์จากต้นกล้วยเพียงอย่างเดียว ไม่ว่าจะเป็นเครือกล้วย หยวก ปลี ใบตอง ไว้กินไว้ใช้กันในครัวเรือน ถ้าเหลือก็เอาแจกเอาขายกันบ้างตามวิถีชนบท
ถั่วฝักยาว ปลูกง่าย ได้ราคาดี แต่ทําไมจึงไม่ล้นตลาด
ถั่วฝักยาว เป็นพืชตระกูลถั่ว ที่คนทั่วไปนิยมบริโภคกันในรูปแบบของพืชผัก และเป็นผักที่หาซื้อได้ง่ายไม่เคยขาดแคลนจากท้องตลาด เพราะถั่วฝักยาวเป็นพืชปลูกง่ายและปลูกได้ตลอดปีถ้าได้รับน้ําทั่วถึงเพียงพอ สามารถทนต่ออากาศร้อนชื้นโดยทั่วไป และปลูกได้ทั่วทุกภาคของประเทศไทย นอกจากนี้ยังมีอายุเก็บเกี่ยวสั้น เริ่มปลูกไม่ถึง 2 เดือน ก็อาจมีผลผลิตให้เก็บเกี่ยวทํารายได้ต่อเนื่องได้อีกถึง2 เดือน โดยที่ราคาผลผลิตมักจะอยู่ในเกณฑ์ดี เนื่องจากมีโอกาสน้อยครั้งที่ผลผลิตถั่วฝักยาวจะมีมากจนล้นตลาด และเกิดปัญหาราคาตกต่ํา
จาก ชื่อสั้นๆ แต่ประโยชน์อนันต์
จาก เป็นพืชที่ทนแล้ง ทนเค็ม มีรากลึก โตเร็ว เป็นพืชที่มีคุณสมบัติในการเพิ่มความชื้นและความสมบูรณ์ในดิน จนได้รับการขนานนามว่าเป็นปั๊มธรรมชาติที่สามารถลดระดับน้ําเค็มใต้ดินได้ จนถูกนํามาใช้ในการปรับสภาพดินเค็ม โดยสามารถพบได้ทั่วไปในพื้นที่ชายฝั่งทะเล ซึ่งเราสามารถสร้างรายได้จากต้นจาก ด้วยการนํามาผลิตน้ําตาลและอาหาร อีกทั้งยังนําใบจากมาผลิตเครื่องจักสานต่างๆ ได้
มะม่วงหิมพานต์ อร่อย ราคาแพง
มะม่วงหิมพานต์ คือพืชเศรษฐกิจชนิดหนึ่ง ที่หลายๆประเทศนิยมปลูกกันมาก รวมถึงประเทศไทย เป็นพืชที่ให้ผลผลิตเป็น เม็ดมะม่วงหิมพานต์ อาหารว่างทานเล่นที่คนทั่วโลกนิยมบริโภคกันมาก เพราะมีรสชาติกรอบมันอร่อยยิ่งกว่าถั่วชนิดอื่นๆหลายชนิด ซึ่งใครได้ทานแล้วมักจะหยุดทานต่อได้ยาก และที่สําคัญคือมีราคาแพงกว่าถั่วชนิดอื่นๆอยู่หลายเท่าตัว เพราะมะม่วงหิมพานต์  ให้ผลผลิตเพียงแค่ปีละครั้ง โดยผลผลิตที่ได้คือ เมล็ดมะม่วงหุ้มเปลือก ซึ่งบ้านเรานิยมรับซื้อกันหน้าสวนประมาณ 25-35 บาทต่อกิโลกรัม แต่น้ําหนักของเมล็ดมะม่วงหุ้มเปลือกที่ซื้อกันหน้าสวนนี้ ยังต้องสูญเสียไปอีกมากเพราะต้องนําไปผ่านขั้นตอนกะเทาะเปลือกหุ้มออก ต้องแปรรูป ต้องคัดเกรด จนเหลือผลผลิตสุดท้ายคือ เม็ดมะม่วงหิมพานต์ดิบสีขาวนวลพร้อมใช้งาน  ซึ่งจะเหลือน้ําหนักของเนื้อเม็ดมะม่วงแท้ๆอยู่แค่ 20-25% เท่านั้น ซึ่งทําให้ราคาตลาดทั่วไปของเม็ดมะม่วงหิมพานต์ดิบ จึงต้องซื้อขายกันเฉลี่ย 2-3 ร้อยบาทต่อกิโลกรัม
หอมแดง พันธุ์บางช้าง หัวก็หอม ดอกก็อร่อย
หอมแดง ที่เรารู้จักและบริโภคกันทั่วไปนั้น โดยมากมักมาในรูปแบบของหัวหอมแดง ซึ่งเป็นลูกกลมๆ หรือลูกทรงรีบ้าง มีสีม่วงอมแดง ลูกเล็กกว่ามะนาว ใช้หั่นซอยโขลกละเอียด ทานกันได้ทั้งแบบสดและปรุงสุก แต่ที่จริงแล้ว หอมแดงนั้น ยังมีส่วนอื่นของต้น ที่มีรสชาติอร่อย มีราคาแพง และหาทานได้ไม่ง่ายนัก เพราะมีเฉพาะในฤดูหนาว นั่นก็คือส่วนที่เรียกว่าดอกหอมแดง ซึ่งหลายคนอาจยังไม่เคยรู้มาก่อนว่า ต้นหอมแดงจะมี ดอก แต่หากอธิบายว่าดอกหอมแดง คือผักก้านเขียวๆหอมๆ มีดอกตูมสีขาวเล็กๆอยู่ที่ปลาย นิยมหั่นเป็นท่อนแล้วนําไป ผัดกับตับหมู ผัดกับกุ้ง หรือ นึ่งกับปลา ซึ่งเชื่อว่าทุกคนต้องรู้จักแต่อาจเข้าใจว่าเป็นผักชนิดอื่น
มันแกว ใช้กําจัดแมลงได้จริงเหรอ?
มันแกว เป็นผลไม้พื้นบ้านอีกชนิดหนึ่งที่คนไทยรู้จัก และมีการปลูกกันมานานแล้วไม่น้อยกว่า 60 ปี ส่วนที่เราใช้ทานกันคือส่วนรากใต้ดินที่มีลักษณะเป็นหัว มีความฉ่ําน้ํา รสชาติอมหวานมันกรอบ นํามาล้างปอกเปลือกหั่นชิ้นแล้วแช่เย็นจนได้ที่แล้วนํามาทานสด หรือจิ้มพริกเกลือเพิ่มรส เพียงแค่นี้ก็อร่อยชื่นใจได้ในราคาย่อมเยา เพราะหัวมันแกวมีราคาถูก แต่เกษตรกรผู้ปลูกมันแกวเป็นรายได้หลักหรือรายได้เสริม ก็ยังสามารถอยู่ได้ เพราะขั้นตอนการปลูกก็ไม่ได้ยุ่งยาก หรือมีต้นทุนสูงมากมาย ซึ่ง มันแกว ก็ไม่ได้มีดีอยู่แค่ส่วนหัวแต่เพียงอย่างเดียว เพราะใบและเมล็ดแก่ของมันแกว ก็มีสรรพคุณที่เป็นประโยชน์มากในด้านการเกษตรของเราด้วย  เพราะสามารถใช้ทําน้ําหมักชีวภาพทดแทนการใช้สารเคมี เพื่อกําจัดแมลงศัตรูพืชได้หลากหลายชนิด เช่น เพลี้ยอ่อน หนอนกระทู้ หนอนกะหล่ํา หนอนใยผัก มวนเขียว หนอนผีเสื้อ ด้วงหมัดกระโดด และแมลงวัน
กุยช่าย 3 ผลผลิตรองรับตลาดผักสุขภาพ
กุยช่ายหรือผักไม้กวาด เป็นพืชที่อยู่ในวงศ์ของกระเทียมและหัวหอม แต่ได้รับความนิยมในการใช้ใบและดอกมาปรุงเป็นอาหารทั้งรับประทานแบบผักสด ผักดอง และนําไปปรุงผ่านความร้อน ตามวัฒนธรมการรับประทานของแต่ละภูมิภาค เช่น ในประเทศจีนจะรับประทานใบสดๆ ประเทศเกาหลีจะนําไปดองเป็นกิมจิทานแกล้มกับอาหารต่างๆ เป็นต้น ส่วนในบ้านเรานั้นนิยมนํามาทานเป็นผักสดคู่กับอาหารต่างๆ หรือนํามาปรุงสุก เช่น ผัดน้ํามันหอย และที่โด่งดังที่สุดคือนํามาใส่ไส้ขนมที่ทําจากแป้งที่ชื่อว่า “ขนมกุยช่าย” ตามชื่อผัก  ด้วยความที่กุยช่ายเป็นผักที่มีแคลเซียม ธาตุเหล็กและฟอสฟอรัสสูง และยังมีวิตามินซีสูง  ทางการแพทย์จีนดั้งเดิม จึงใช้ผักชนิดเป็นยาบํารุงกําลัง ลดความเหนื่อยล้า กระตุ้นกําหนัดอีกด้วย
มันฝรั่ง หัวใจอยู่ที่หัวพันธุ์ชั้นยอด
มันฝรั่ง หรือ มันอาลู มีชื่อเรียกภาษาอังกฤษว่า White potato เป็นพืชตระกูลเดียวกับพริก และมะเขือ แต่เป็นพืชเพียงชนิดเดียวของตระกูลนี้ที่ใช้ประโยชน์จากส่วนหัวใต้ดินเป็นอาหารของคนและสัตว์ รวมถึงเชื้อราและแบคทีเรียต่างๆ จึงทําให้กลายเป็นพืชเศรษฐกิจที่มีการเติบโตอย่างรวดเร็วและมีความต้องการผลผลิตเป็นจํานวนมาก
ยางพารา มองตลาดให้ขาดคือโอกาสรอด
ยางพาราเป็นพืชที่ความสามารถในการปรับตัวเข้ากับสภาพแวดล้อมได้ดี ทําให้เราสามารถพบเห็นได้ทั่วทุกภาคของประเทศไทย แม้กระทั่งในพื้นที่ที่ค่อนข้างแล้งและขาดธาตุอาหารในดินก็ยังสามารถเจริญเติบโตได้ โดยส่วนที่เป็นผลผลิตสําคัญของต้นยางพารา คือ น้ํายาง เป็นส่วนที่มีเอกลักษณ์โดดเด่นหลายอย่างในการนําไปใช้งาน เช่น ความยืดหยุ่น ต้านทานแรงตึงผิวได้ดี กันน้ําได้ ทําให้น้ํายางถูกนําไปใช้ในอุตสาหกรรมหลายประเภท
มันเทศ พืชทนแล้ง ปลูกแทนข้าวนาปรัง
มันเทศ หรือมันหวานตามชื่อภาษาอังกฤษที่ว่า sweet potato เป็นพืชจากทางตอนกลางของอเมริกา เป็นพืชตระกูลเดียวกับผักบุ้ง และเป็นพืชเศรษฐกิจที่สําคัญของโลก โดยใช้เป็นอาหาร มีโภชนาการทางอาหารสูง ในประเทศไทยเรามีการปลูกมันเทศกระจายอยู่ทั่วไปในทุกภาคของประเทศ นิยมปลูกสลับฤดูกับพืชชนิดอื่น เพราะเป็นพืชที่ใช้น้ําน้อย เก็บเกี่ยวได้เร็ว และสามารถใช้ประโยชน์ได้หลากหลาย ทั้งนําไปปรุงอาหารคน แปรรูป และใช้สกัดเป็นสารให้ความหวาน ใช้ในการหมักแอลกอฮอล์ รวมทั้งนําไปใช้เป็นอาหารสัตว์อีกด้วย
ชวนชม โขดยิ่งงามราคายิ่งสูง
ชวนชม หรือ ลั่นทมยะวา มีถิ่นกําเนิดจากประเทศแถบทะเลทราย อย่างแทนซาเนีย เคนยา และยูกันดา จนได้รับสมญาว่า ดอกกุหลาบแห่งทะเลทราย เพราะเป็นพืชอวบน้ําที่ทนทานต่อความแห้งแล้ง ในประเทศไทยเราเริ่มรู้จักดอกชวนชมได้ร่วม 100 ปีแล้ว เป็ดอกไม้ที่ให้ดอกสวยงามตลอดปี ไม่ต้องใส่ใจมาก จึงเป็นที่นิยมอย่างแพร่หลาย
กระรอก ตัวป่วน กวนผลผลิต
กระรอก สัตว์ตัวเล็กเลี้ยงลูกด้วยนม เคลื่อนไหวรวดเร็ว มีความคล่องตัวสูง มีขนปุยนุ่มคลุมทั้งตัว ดวงตาดําขลับกลมมน หางมีขนฟูปุย เป็นสัตว์ที่คนไทยเราสามารถพบได้โดยทั่วไป ในบริเวณป่าละเมาะหรือแม้กระทั่งในสวนสาธารณะที่มีต้นไม้ใหญ่ปกคลุมอยู่ และโดยเฉพาะอย่างยิ่งในเรือกสวนไร่นาต่างๆ ที่มักพบกระรอกสวนจอมแทะ ที่นอกจากจะทําหน้าที่เป็นผู้ปราบด้วงแรดที่เป็นแมลงศัตรูมะพร้าวแล้ว ยังเข้ามาแทะกินใบไม้ ดอกไม้ ผลไม้และเมล็ดธัญพืชของเราจนเกิดความเสียหายกันไม่น้อย จนกลายเป็นสัตว์ศัตรูพืชตัวฉกาจในการทําลายผลผลิตของเรา
เผือก พืชหัวเส้นใยสูง ปลูกได้ในที่ดอน
เผือกเป็นพืชหัว ที่เป็นพืชเศรษฐกิจท้องถิ่นของประเทศไทย ด้วยกลิ่นหอมและรสชาติที่ดีของหัวเผือกจึงได้รับการยอมรับจากตลาดอย่างกว้างขวาง แหล่งปลูกเผือกในบ้านเรามีกระจายไปทั่วทุกภาคของประเทศที่มีน้ําเพียงพอ ทั้งที่ลุ่มและที่ดอน ลักษณะลําต้นจะอยู่ใต้ดินเป็นส่วนสะสมอาหาร เมื่อขยายตัวจะกลายเป็นหัว และมีรากที่ค่อยๆ พองโตขึ้นกลายเป็นหัวเล็กๆ เรียกกันว่า “ลูกเผือก” ช่วยสะสมความชุ่มชื้นและธาตุอาหาร ใบมีลักษณะคล้ายใบบอน ให้ดอกเป็นช่อสีขาวครีมหรือเหลืองอ่อน โดยพันธุ์ที่มีในประเทศไทยเรานั้นไม่ค่อยจะผลิดอก
คะน้า ปลูกในกระถางได้ง่าย ๆ ไร้สารพิษ
คะน้า เป็นพืชผักเศรษฐกิจของไทย มีปริมาณการบริโภคสูง เพราะคนไทยนิยมนํามาประกอบอาหารมากมายหลายชนิดทั้งรับประทานสดและปรุงสุก สามารถรับประทานได้ทั้งต้นและใบ มีถิ่นกําเนิดอยู่ในประเทศแถบเอเชีย ปลูกกันมากในประเทศจีน มาเลเซียและไทย
แพะ ก่อนเลี้ยง...ต้องรู้
แพะ เป็นสัตว์ ที่สามารถหากินเองได้ มีความทนทานต่อสภาพแวดล้อมทุรกันดารได้ดี แต่หากผู้เลี้ยงไม่เอาใจใส่ปรับปรุงการเลี้ยงให้ถูกต้อง ผลตอบแทนจากแพะก็จะน้อยลงเป็นเงาตามตัวไปด้วย และวันนี้เราจะมาคุยกันเรื่องการเลี้ยงแพะอย่างถูกวิธีโดยที่จะมาให้ความรู้ในการเลี้ยงแพะตั้งแต่การเตรียมตัวกัน
ผักกาดหอม ผักที่ตลาดโตอย่างต่อเนื่อง
ผักกาดหอมหรือที่คนไทยเรานิยมเรียกว่าผักสลัด เพราะมักจะนิยมนํามาทําเป็นเมนูสลัดกันเป็นส่วนใหญ่นั้น เป็นชื่อของผักในกลุ่มที่เราใช้ทานใบสด มีทั้งแบบเป็นหัวหลวมๆ และแบบเป็นใบ โดยมีชื่อเรียกตามสีหรือรูปลักษณะของใบ เช่น กรีนโอ๊ค คือผักกาดหอมที่มีใบสีเขียว เรดโอ๊ค คือผักกาดหอมที่ใบออกสีแดงเข้ม ผักกาดแก้ว จะมีลักษณะเป็นหัวหลวมๆ มีใบกรอบฉ่ําน้ํา สีเขียวใส เป็นต้น
มันสําปะหลัง พืชเศรษฐกิจสําคัญของไทย
มันสําปะหลัง เป็นพืชที่เราได้ยินกันมาตั้งแต่เกิด แต่จะมีใครรู้บ้างว่า พืชชนิดนี้มีที่มาจากฝั่งอเมริกากลาง ละตินอเมริกา และอัฟริกาอันไกลโพ้น และเข้ามาในประเทศไทยเราเกือบ 100 ปีมาแล้ว เพราะเป็นพืชผลที่เติบโตได้ดีในสภาพภูมิอากาศอบอุ่น ไม่ทนต่อความหนาวเย็น ทนต่อความแห้งแล้งและชอบแสงแดดจ้า โดยประเทศไทยเราถือเป็นประเทศที่ผลิตมันสําปะหลังเพื่อการส่งออกที่สําคัญของโลก
กวักมรกต ต้นไม้ฟอกอากาศรับฤดูแล้ง
กวักมรกต หนึ่งในต้นไม้ฟอกอากาศ แล้วต้นไม้ฟอกอากาศเป็นอย่างไร กรมอนามัยได้ระบุว่า การปลูกต้นไม้เป็นอีกหนึ่งตัวช่วยมลในการดักจับสารพิษในอากาศ ช่วยป้องกันฝุ่นละออง โดยฝุ่นละอองที่ลอยอยู่ในอากาศจะถูกดักจับโดยผิวของใบไม้ และยังช่วยดูดซับมลพิษทางอากาศที่ระเหยออกมาจากของใช้ภายในบ้านได้ด้วย
ปลานิล ว่าด้วยระบบการเลี้ยงและการเก็บเกี่ยว
ตลอดระยะเวลาหลายสิบปีที่ผ่านมาประเทศไทยได้มีการพัฒนาการเลี้ยงปลานิลอย่างจริงจังในทุกแขนง ทั้งเรื่องของการเพาะพันธุ์ปลา การเลี้ยงในกระชัง และการเลี้ยงในบ่อ เป็นขั้นเป็นตอนสําหรับเกษตรกรมือใหม่และถึงขั้นก้าวหน้าสําหรับเกษตรกรผู้คร่ําหวอดในธุรกิจเลี้ยงปลานิล เรียกได้ว่าทําได้ทั้งแบบเพื่อยังชีพและแบบทําการค้ากันเลยทีเดียวครับ โดยมีการรวบรวมองค์ความรู้ไว้อย่างชัดเจน ตั้งแต่เรื่องของลักษณะของปลานิล การเตรียมบ่อพ่อแม่พันธุ์ การคัดเลือก การเพาะพันธุ์ ซึ่งเพื่อนๆ สามารถหาข้อมูลรายละเอียดเพิ่มเติมได้ที่สํานักงานประมงทุกแห่งครับ
ผักโขม ผักพื้นบ้าน โภชนาการสูง
ผักโขม หรือที่คนไทยเรานิยมเรียกว่า”ผักขม” นั้นเป็นวัชพืชประเภทหนึ่งที่เจริญเติบโตตามธรรมชาติทั่วทุกภาคของประเทศไทย แต่คนไทยเรามักนิยมเก็บใบและลําต้นอ่อนมาประกอบเป็นเมนูอาหาร ทั้งต้มจิ้มน้ําพริกหรือนํามาผัดน้ํามันหอย และยังสามารถนํามาสับเป็นอาหารให้หมูได้ด้วย จนถูกเรียกว่า “ผักหมู” ในบางพื้นที่ ด้วยความเกิดง่าย ขยายพันธุ์พันธุ์เร็ว จึงไม่ได้รับความสนใจมากเท่าไรในประเทศไทยเรา แต่ในประเทศเม็กซิโกและอินเดีย จะใช้เมล็ดมาคั่วผสมน้ําผึ้งทําเป็นของหวาน
ผึ้ง ธุรกิจที่ต้องเตรียมการสูง
ผึ้งเป็นแมลงเศรษฐกิจ ที่มนุษย์เราได้นํามาใช้ประโยชน์ไหลายด้านมาก โดยมีการเลี้ยงผึ้งพันธุ์นับพันฟาร์มในประเทศไทยเรา แม้ว่าจะมีการนําพันธุ์มาจากฝั่งประเทศยุโรปแต่สามารถปรับตัวเข้ากับสิ่งแวดล้อมในไทยได้อย่างดี เป็นผึ้งที่ไม่ทิ้งรัง ไม่มีนิสัยดุร้าย และให้ผลผลิตสูง ทั้งส่วนของน้ําผึ้ง เกสรผึ้ง นมผึ้งและขี้ผึ้ง โดยปัจจุบันเราสามารถส่งออกผลิตผลจากผึ้งไปยังต่างประเทศได้ด้วย
ผักชีฝรั่ง เทคนิคการรดน้ํา ให้ได้ต้นอวบ ๆ
ผักชีฝรั่ง หรือ ผักชีใบเลื่อย เป็นผักสวนครัวพื้นบ้านที่คนไทยเราคุ้นเคยเป็นอย่างดี เพราะเป็นทั้งเครื่องเทศที่เรามักจะนํามาปรุงอาหารหลายชนิดและยังรับประทานใบสด ๆ แนมกับอาหารหลายเมนู และยังถูกนํามาใช้ในอุตสาหกรรมอาหารเป็นวงกว้าง เช่น การนําไปผลิตเป็นเครื่องปรุงในบะหมี่กึ่งสําเร็จ รวมถึงการสกัดน้ํามันหอมระเหยไปใช้ในการผลิตสมุนไพรต่างๆ โดยประเทศไทยเราเองมีการผลิตผักชีฝรั่งเชิงการค้ามากขึ้น สอดคล้องกับความต้องการในตลาดที่เพิ่มมากขึ้นอย่างต่อเนื่อง
เสาวรส ผลไม้เพื่อการส่งออก
กะทกรกฝรั่ง หรือ เสาวรส เป็นผลไม้เศรษฐกิจของมลรัฐฮาวายและฟลอริด้า อัฟริกา และบราซิล เป็นพืชที่ชอบอากาศร้อนชื้น และประเทศไทยเราเริ่มมีการปลูกอย่างในช่วง 50-60 ปีที่ผ่านมา โดยเริ่มแรกนิยมนํามาแปรรูปเป็นน้ําผลไม้บรรจุกล่องและแยม และเมื่อมีการวิจัยพบว่าเสาวรสมีสรรพคุณมากมาย รสชาติดี มีกลิ่นหอม ทําให้ผู้บริโภคหันมาทานผลสดเพิ่มขึ้นอย่างมาก และมีการปลูกอย่างทั่วถึงในแทบทุกภาค
มะม่วงหาวมะนาวโห่ ผลไม้สุขภาพ
มะม่วงหาวมะนาวโห่ ผลไม้ชื่อไทยที่สร้างความฉงนให้แก่ผู้ได้ยินชื่อว่าตกลงจะเป็นมะม่วงหรือมะนาวกันแน่ แต่ท้ายที่สุดกลับเป็นผลไม้ขนาดเล็กในกลุ่มเบอรี่ ที่มีลักษณะคล้ายมะเขือเทศราชินีไซส์มินิ ที่เราจะเรียกว่ามะม่วงหาวเมื่อผลแก่เต็มที่ มีสีแดงมีรสหวาน แต่หากเป็นผลดิบจะมีสีแดงขาว รสเปรี้ยว จะถูกเรียกว่ามะนาวโห่ เวลาออกผลจะออกเป็นช่อ ออกดอกตลอดทั้งปีสีขาวหรือชมพู มีกลิ่นหอมคล้ายดอกมะลิ เป็นพืชที่ทนทานต่อสภาพอากาศ สามารถปลูกได้ทั่วไปในทุกภูมิภาคของประเทศไทย แต่พบได้มากในจังหวัด สมุทรสงคราม
ผักชี ปลูกให้ดี ขายมีราคา
ผักชี เป็นพืชผักสวนครัวที่มีความผูกพันกับคนไทยเรามานาน เป็นพืชผักที่เรานําทุกส่วนมาประกอบอาหาร ทั้ง ลําต้น ราก และใบ นําใบตกแต่งอาหารและรับประทานเป็นเครื่องเคียงในหลายเมนู และยังใช้เป็นยาสมุนไพรและนํามาสกัดเป็นนํามันหอมระเหย ส่วนของเมล็ดผักชีใช้เป็นเครื่องเทศปรุงรสและกลิ่นอาหารให้มีความหอมและเผ็ดร้อน
กุหลาบ ราชินีแห่งมวลบุปผา
กุหลาบ เป็นไม้ดอกที่มีทั้งแบบไม้เลื้อยและไม้พุ่ม มีหนามบริเวณลําต้นและกิ่ง ดอกมีหลายสีแล้วแต่พันธุ์แต่ส่วนใหญ่จะมีกลิ่นหอม บางพันธุ์ให้ดอกเป็นช่อ บางพันธุ์ให้ดอกเดี่ยว ดอกกุหลาบถูกนํามาใช้เป็นสัญลักษณ์ของความรักตามความเชื่อของชาวโรมัน ที่นิยมนําดอกชนิดนี้มาใช้เป็นของขวัญในการมอบให้แก่แขกผู้มีเกียรติในงานเฉลิมฉลองต่างๆ และเชื่อเป็นดอกประจําตัวของเทพเจ้าวีนัส เทพธิดาแห่งความรักนั่นเองครับ
ปลาทอง วัดกันที่ความสวยงาม
ปลาสวยงามที่คนไทยส่วนใหญ่รู้จักกันดี คือ ปลาทอง ซึ่งเป็นปลาสวยงามที่ไทยเราเป็นผู้ผลิตเพื่อการส่งออกเป็นจํานวนมากและไดรับการยอมรับจากทั่วโลกว่าเป็นปลาที่มีความงาม มีคุณภาพสูงกว่าเกณฑ์ และมีสายพันธุ์ให้เลือกหลากหลาย เหมาะกับความต้องการของกลุ่มลูกค้าในตลาดที่แตกต่างกันไป แม้ว่าจะมีต้นกําเนิดของปลาชนิดนี้อยู่ในเมืองจีน แต่ไทยเรากลับเป็นผู้ผลิตได้ดีทีเดียว
ลิ้นมังกร ไม้ประดับเพื่อสุขภาพ
ลิ้นมังกร หรือ ลิ้นนาคราช เป็นพืชที่มีใบเป็นเอกลักษณ์เฉพาะตัว พบเห็นได้ทั่วไปในบ้านเรือนและอาคารต่าง ๆ ที่นิยมปลูกเป็นไม้ประดับ เพราะมีความสามารถในการดูดซับมลพิษทางอากาศ เป็นไม้ที่ต่างกับไม้ชนิดอื่นๆ คือจะให้ออกซิเจนตอนกลางคืน และยังถูกนํามาใช้เป็นยาสมุนไพรแผนไทยมาแต่ช้านาน
เครื่องตัดหญ้า สารพัดตัวเลือก
เพราะบ้านเรามีภูมิอากาศแบบร้อนชื้นและอุดมไปด้วยธาตุอาหารทําให้วัชพืชเติบโตได้อย่างง่ายดายและรวดเร็ว หากปล่อยทิ้งไว้ก็จะแย่งอาหารพืชหลักกิน ทําให้ผลผลิตไม่ดีเท่าที่ควร การจะถอนหรือดายแบบวิถีดั้งเดิมนั้นอาจจะไม่เหมาะสมกับยุคใหม่ที่เราต้องเร่งรีบ และต้องจัดการหลายอย่างในฟาร์มของเรา เครื่องตัดหญ้า จึงกลายเป็นหนึ่งในอุปกรณ์การเกษตรที่ถูกนํามาใช้แทนการตัดหญ้าแบบใช้แรงงานคนหรือแรงงานควาย เพื่อทุ่นแรงในการทําการเกษตร ซึ่งมีมากมายหลายแบบในท้องตลาดให้เลือกซื้อกันได้
ฟักทอง อาหารชั้นเลิศ สมุนไพรชั้นยอด
ฟักทอง พืชผักที่เป็นนิยมนําผล ใบ และดอกมาปรุงเป็นอาหารกันทั่วโลก ทั้งอาหารคาวและหวาน ทั้งอาหารของทางเอเชียและทางฝั่งตะวันตก เมล็ดสามารถนํามาบริโภคเป็นธัญพืช เป็นพืชสกุลเดียวกับน้ําเต้า แตงกวา แตงโม แต่กลับมีเนื้อที่ผลที่ฉ่ําน้ําน้อยกว่า ลําต้นมีขนอ่อนๆปกคลุมโดยทั่ว ใบเป็นแฉกเท่าฝ่ามือ แตกดอกเป็นดอกกะเทย ผลฟักทองมีขนาดแตกต่างกันไปตามแต่สายพันธุ์ แต่จะมีสีของเปลือกเป็นสีส้มเข้ม หรือเหลืองแกมส้ม แต่บางครั้งก็พบเป็นสีเขียวก็มีนะครับ
ขมิ้นชัน ก้าวสู่อาหารเสริมชั้นยอด
ขมิ้นชันเป็นพืชในตระกูลขิง มีถิ่นกําเนิดในทวีปเอเชีย และได้พัฒนามาเป็นพืชเศรษฐกิจในประเทศอินเดีย โดยใช้ส่วนของลําต้นใต้ดินมาเป็นเครื่องเทศปรุงอาหาร ถือว่าเป็นส่วนประกอบหลักของผงกะหรี่ที่ทําให้น้ําแกงมีสีเหลืองและกลิ่นหอมชวนทาน นอกจากนี้ยังใช้เป็นยาแผนโบราณตามตําราอายุรเวทและระบบการแพทย์ดั้งเดิมของอินเดียเพื่อรักษาโรคเกี่ยวกับระบบทางเดินหายใจ โรคผิวหนัง ระบบย่อยอาหาร และข้อต่อต่างๆ
แครอท พืชสุขภาพ โอกาสทองของเกษตรกร
แครอท พืชหัวสีส้มสดใสที่เราคุ้นตา เป็นผักของชาวตะวันตก ที่บ้านเราเพิ่งจะรู้จักอย่างกว้างไม่เกิน 50 ปี ด้วยความกรอบ มีคุณค่าทางโภชนาการสูง เป็นแหล่งของเบต้าแคโรทีน ไฟเบอร์ วิตามินK1 โพแทสเซียม สารต้านอนุมูลอิสระ และอุดมไปด้วยสารแคโรทีนอยด์ที่ช่วยป้องกันมะเร็งต่อมลูกหมาก มะเร็งลําไส้ใหญ่ และมะเร็งในกระเพาะ จึงกลายเป็นหนึ่งในพืชสมุนไพรเพื่อสุขภาพที่ได้รับความนิยมในทั่วทุกมุมโลก ทั้งทานสดๆ สกัดเป็นน้ําแครอทเข้มข้น แครอทผง และนําไปปรุงสุกในอาหารคาวต่างๆ นอกจากนั้นยังนําไปใช้เป็นส่วนผสมของเครื่องสําอางต่างๆ อีกด้วย
มะละกอ ดิบหรือสุก ก็ปลูกขายได้ทุกตลาด
มะละกอ เป็นพืชผลที่พบได้ทั่วไปในบ้านเรือนส่วนใหญ่ ด้วยความที่ปลูกง่าย ได้ผลไว กินได้ทั้งผลดิบและผลสุก เมนูในดวงใจก็คงไม่พ้นส้มตําหรือนําไปแกงส้มต่าง ๆ ส่วนผลสุกนั้น มีทั้งความหวานอร่อย เคี้ยวง่าย ให้วิตามินหลากหลาย และไฟเบอร์ชั้นยอด ทําให้ตลาดรับซื้อมะละกอทั้งดิบและสุกเปิดแขนรอรับผลผลิตมากมาย ไม่ว่าจะรับซื้อผลดิบเพื่อนําไปทําส้มตํา และยังผลสุกเพื่อนําไปแปรรูป อบแห้ง แช่อิ่ม บรรจุกระป๋อง ผลิตเป็นน้ําผลไม้
ข้าวโพด ธัญพืชส่งออก
ข้าวโพด เป็นพืชผักและธัญพืชที่คนทั่วโลกรู้จัก นํามาใช้เป็นอาหารได้ทั้งสําหรับคนและสัตว์ โดยข้าวโพดกินฝักที่เรานิยมนํามารับประทานนั้นมี 2 ชนิดคือ ข้าวโพดหวานและข้าวโพดข้าวเหนียว ซึ่งประเทศไทยเราก็เป็นประเทศส่งออกข้าวโพดพันธุ์หนึ่งที่ชื่อว่าข้าวโพดหวานที่สําคัญรายหนึ่งของโลก เพราะสภาพแวดล้อมของบ้านเราเหมาะแก่การปลูกข้าวโพดได้ตลอดทั้งปี เป็นความได้เปรียบเมื่อเทียบกับประเทศเมืองหนาว
กระบองเพชร ปรับสภาพจนโดดเด่น
กระบองเพชร เป็นไม้ประดับ ทนแล้ง ที่มีกระแสความนิยมในตลาดมายาวนาน เพราะมีความงดงามและเลี้ยงง่าย มีความเชื่อกันว่าต้นกระบองเพชรนั้นเคยมีลําต้นแตกกิ่ง ผลิดอกใบเหมือนต้นไม้ทั่วไป แต่ด้วยความแห้งแล้งกลางทะเลทรายเลยทําให้ต้นไม้ปรับสภาพตนเองเพื่อให้อยู่รอด ด้วยการพัฒนาตัวเองให้เก็บสํารองน้ําไว้ในลําต้นได้เก็บ 90% ทําให้ลําต้นสั้นลง และหดขนาดใบเล็กลงและกลายเป็นหนามปกคลุมลําต้นเพื่อพรางวามร้อนของดวงอาทิตย์แผดเผา จึงกลายมาเป็นต้นไม้ทรงแตกต่างจากต้นไม้ทั่วไป ไม่มีใบ มีแต่หนาม และด้วยรูปทรงลําต้นที่สูงยาวคล้ายกระบองจึงถูกเรียกว่ากระบองเพชร โดยคําว่าเพชร น่าจะมาจากประกายแสงเมื่อกระทบขนบริเวณลําต้น ที่ส่องแสงวาววับนั่นเอง
ควาย จากวิถีธรรมชาติสู่รายได้นับแสน
ควายหรือกระบือเป็นสัตว์ที่อยู่คู่กับอาชีพเกษตรกรรมมาช้านาน เพราะยุคโบราณยังไม่มีเทคโนโลยีการเกษตรเหมือนยุคนี้ ควายจึงถือเป็นแรงงานสําคัญในการเพาะปลูก โดยเฉพาะการปลูกข้าว เพราะควายเป็นสัตว์ที่มีความแข็งแรง กินง่าย แม้จะกินอาหารหยาบตามท้องไร่ท้องนาก็สามารถใช้ประโยชน์ได้ เลี้ยงง่ายไม่ต้องทํานุบํารุงมากเหมือนเครื่องจักรกลการเกษตรสมัยใหม่ เหมาะสําหรับเกษตรกรรายย่อย ที่มีพื้นที่เพาะปลูกไม่มาก สามารถนํามูลไปทําเป็นปุ๋ยคอกชั้นเยี่ยม หรือเพาะพันธุ์ลูกควายไว้ขายสร้างรายได้อีกทางหนึ่งด้วย
โซล่าเซลล์ พลังงานฟรีเพื่อผลผลิตที่ดีกว่าเดิม
โซล่าเซลล์ คืออุปกรณ์ที่แปลงพลังงานจากแสงอาทิตย์เป็นพลังงานไฟฟ้ากระแสตรง ซึ่งเป็นที่นิยมในการนํามาใช้ผลิตไฟฟ้าเพราะเป็นแหล่งพลังงานธรรมชาติไร้ขีดจํากัด มีอยู่ทั่วไป ไม่ทําให้เกิดมลภาวะและไม่ส่งผลกระทบต่อสิ่งแวดล้อม ค่าบํารุงรักษาไม่มาก และสําหรับพื้นที่ที่ไฟฟ้าเข้าไม่ถึง ระบบโซล่าเซลล์แบบอิสระนับเป็นตัวช่วยอย่างดี โดยเฉพาะในไร่สวนที่อยู่ห่างไกลออกไปนะ โดยระบบนี้ถูกออกแบบมาเพื่อโหลดไฟฟ้ากระแสตรงมาใช้ได้เลย เพราะกระแสไฟมีค่าคงที่มาก แต่หากจะจ่ายไฟให้กับเครื่องใช้ไฟฟ้าที่ใช้ไฟฟ้ากระแสสลับ เราต้องทําการแปลงกระแสไฟฟ้าตรงให้ลายเป็นกระแสสลับก่อนนะครับ
สับปะรด ผลไม้หลากทางเลือก
ไทยเราส่งออกสับปะรดแปรรูปในรูปแบบผลไม้กระป๋องเจ้าใหญ่ที่สุดของโลก โดยมีแหล่งกําเนิดจากประเทศสหรัฐอเมริกา และถูกนําเข้ามาในไทยตั้งแต่สมัยกรุงศรีอยุธยายุคสมเด็จพระนารายณ์มหาราช จนเป็นที่รู้จักกันดีในประเทศไทยและส่งออกไปขายยังต่างประเทศในทุกวันนี้